# data[].attributes.wish_content.attachment_props.alternative_text
 ชุมชนออนใต้ประวัติ

# data[].attributes.attachment_link.title
อุตสาหกรรมท่องเที่ยวบ้านออนใต้ อ.สันกำแพง จ.เชียงใหม่ : สถานีร้องเรียน (29 ส.ค. 62)

# data[].attributes.body
น้ำหม่อนเข้มข้นและแยมลูกหม่อน

# data[].attributes.wish_content.attachment_props.alternative_text
น้ำหม่อนเข้มข้นและแยมลูกหม่อน 

# data[].attributes.headline
เเหล่งท่องเที่ยวประจําชุมชน

# data[].attributes.subject
เเหล่งท่องเที่ยวประจําชุมชน

# data[].attributes.wish_content.attachment_props.alternative_text
เเหล่งท่องเที่ยวประจําชุมชนชุมชนออนใต้

# data[].attributes.attachment_link.readable_text
สำหรับนัก ท่องเที่ยวสายชุมชนทุกคน Sanook! Travel มีชุมชน ท่องเที่ยวแห่งหนึ่งของ เชียงใหม่ มาแนะนำให้ทุกคนได้ไปตามรอยกัน ที่นี่มีครบทั้งความสวยงามทางด้านวัฒนธรรม ธรรมชาติ และประวัติศาสตร์ และที่สำคัญที่นี่ยังคงเต็มไปด้วยทรัพยากรทางการท่องเที่ยวที่ยังคงอุดมสมบูรณ์ ชุมชนแห่งนี้มีชื่อว่า "ชุมชนออนใต้"

การท่องเที่ยวชุมชนออนใต้นั้นเป็นการรวมตัวกันของหลายๆ หมู่บ้านในตำบลออนใต้ อำเภอสันกำแพง จังหวัด เชียงใหม่ จัดการด้านการท่องเที่ยวชุมชนขึ้นมาได้ประมาณ 3 ปีเท่านั้น ซึ่งภายในชุมชนเองเป็นพื้นที่ประวัติศาสตร์ที่มีหลักฐานการมีอยู่มาอย่างยาวนาน ซึ่งถือเป็นเอกลักษณ์และมนต์เสน่ห์ของชุมชนออนใต้แห่งนี้เป็นอย่างมาก

เริ่มต้นการทัวร์ชุมชน ผู้นำชุมชนพาเราไปเริ่มต้นที่วัดป่าตึง เพื่อสาธิตการทำตอกดอกไม้ถวายพระซึ่งถือเป็นวัฒนธรรมของชาวบ้านที่นี่และให้นักท่องเที่ยวได้ร่วมลงมือทำกันเองด้วย สร้างความสนุกสนานและสร้างความสัมพันธ์ระหว่างนักท่องเที่ยวและชาวบ้าน เป็นกิจกรรมที่มีแต่รอยยิ้มจริงๆ

หลังจากนั้นก็นำตอกดอกไม้ที่เราได้ทำด้วยตัวเองไปไหว้พระด้านบนโบสถ์ไม้สักของทางวัด ซึ่งเป็นโบสถ์ไม้สักทั้งหลังที่มีลวดลายประดับฉลุบานประตูไม้และหน้าต่างได้อย่างงดงามมากๆ ภายในโบสถ์ประดิษฐานรูปปั้นหลวงปู่หล้า เกจิอาจารย์ชื่อดังที่เป็นที่คำรพสักการะของชาวบ้านออนใต้

หลังจากไหว้พระเป็นสิริมงคลกันแล้ว ก็เดินลงไปชมพิพิธภัณฑ์ของทางหมู่บ้าน ซึ่งภายในพิพิธภัณฑ์จะมีการจัดแสดงของเก่าแก่ของทางวัด ทั้งถ้วย ชาม ไห และที่สำคัญ ที่นี่มีศิลาจารึกที่ขุดค้นพบในบริเวณวัดเชียงแสนภายในหมู่บ้านแห่งนี้ด้วย เป็นหลักฐานแสดงถึงความเก่าแก่ของหมู่บ้าน ที่เป็นพื้นที่ทางประวัติศาสตร์ที่น่าสนใจจริงๆ

ต่อมาชาวบ้านพาเราไปชมวิสาหกิจชุมชนที่เริ่มต้นทำขึ้นมาจากคนรุ่นใหม่ของชุมชนที่กลับมาพัฒนาหมู่บ้าน ด้วยการตั้งกลุ่มทอผ้าสร้างอาชีพให้กับคนในหมู่บ้าน ซึ่งเปิดให้นักท่องเที่ยวได้เข้าชมกระบวนการผลิต ให้นักท่องเที่ยวได้ตื่นตาตื่นใจกับแต่ละกระบวนการในการสร้างผ้าแต่ละผืน ซึ่งเมื่อทำเสร็จออกมาแล้วได้ผ้าที่มีลวดลายสวยงามมากๆ เป็นของฝากและสินค้าขึ้นชื่อของหมู่บ้านนี้เลยทีเดียว

ต่อจากนั้นไปที่บ้านทอผ้าอีกแห่งหนึ่งซึ่งที่นี่จะแตกต่างจากที่แรกตรงที่ทำการทอผ้าแบบสมัยโบราณดั่งเดิม เป็นดั่งอัตลักษณ์ของหมู่บ้านออนใต้ ผ้าที่ได้ออกมาจะมีลักษณะที่แตกต่างกัน ใครชื่นชอบผ้าไหมลองมาหาซื้อกันได้ครับ

และสถานที่ต่อมาที่ชาวบ้านจะพาเราไปนั้นเป็นวัดสำคัญทางประวัติศาสตร์ของเชียงใหม่ มีชื่อว่าวัดเชียงแสน แต่เดิมเป็นที่ตั้งของเมืองเชียงแสนก่อนที่จะย้ายเมืองไปที่อื่น ซึ่งภายในบริเวณวัดมีความเงียบสงบ มีโบสถ์และเจดีย์โบราณที่ยังคงสภาพสมบูรณ์อยู่ เป็นศาสนสถานที่งดงาม และล้ำค่ามากจริงๆ

หลังจากนั้นชาวบ้านพาเราไปที่จุดชมวิวซึ่งถือเป็นไฮไลท์ของหมู่บ้านแห่งนี้เลยก็ว่าได้ นั่นก็คือบริเวณอ่างเก็บน้ำบ้านผาแหน อ่างเก็บน้ำขนาดใหญ่ที่ถูกห้อมล้อมไว้ด้วยขุนเขา ในช่วงยามเย็นที่นี่บรรยากาศดีมากๆ อากาศเย็นสบาย พร้อมกับวิวสวยๆ ชิลสุดๆ

และก็มาถึงช่วงเวลาอาหารเย็นของเราในวันนี้ ซึ่งมื้อเย็นทางหมู่บ้านจัดขันโตกให้พวกเราได้ทาน ในบริเวณ ร้านอาหาร ออนใต้ฟาร์ม นั่งเสื่อทานขันโตก พร้อมกับชมการแสดงพื้นเมืองของเด็กๆ ในหมู่บ้านที่น่ารักกันมากๆ เป็นการแสดงออกถึงความจริงใจในการต้อนรับแขกบ้านแขกเมืองของชาวบ้านที่นี่ อาหารมื้อนี้เต็มไปด้วยรอยยิ้มและความสุขใจของทั้งนักท่องเที่ยวและชาวบ้าน เป็นการต้อนรับที่แสนอบอุ่นจริงๆ

หลังจากทานข้าวเสร็จแล้วก็มีกิจกรรมปล่อยโคมลอย ซึ่งในพื้นที่ชุมชนออนใต้นี้เป็นเพียงไม่กี่แห่งในเชียงใหม่ ที่สามารถปล่อยโคมโดยไม่เป็นอันตราย เพราะฉะนั้นจริงมั่นใจได้ว่าโคมที่เราปล่อยไปจะไม่เป็นอันตรายต่อเครื่องบิน

กิจกรรมยังไม่หมดเท่านี้ เพราะว่าชาวบ้านยังคงมีกิจกรรมสุดพิเศษรอให้นักท่องเที่ยวทุกคนได้ไปสัมผัสกันอยู่ นั่นก็คือการไปชมดาวที่อ่างเก็บน้ำแม่ผาแหนนั่นเอง ด้วยความที่ว่าพื้นที่บริเวณอ่างเก็บน้ำมีความมืดสนิท ทำให้สามารถมองเห็นดาวล้านดวงได้แบบชัดมากๆ ทั่วทั้งท้องฟ้าเต็มไปด้วยดวงดาว ที่ส่องแสงระยิบระยับเต็มไปหมด ใครที่ชื่นชอบการถ่ายดาวแนะนำให้ลองมาเที่ยวที่นี่ดูรับรองไม่ผิดหวังแน่นอน

หลังจากนั้นเราก็ได้ไปพักผ่อนที่โฮมสเตย์ของชาวบ้านซึ่งต้อนรับเราดุจญาติมิตรจริงๆ เที่ยวกันมาทั้งวันเจอที่นอนนุ่มๆ อากาศที่เย็นสบาย และความสดชื่นจากธรรมชาติที่อยู่รอบตัวแบบนี้ไม่นานนักทุกคนก็หลับไปอย่างมีความสุข

โดยรวมแล้วการท่องเที่ยวชุมชนบ้านออนใต้แห่งนี้ถือเป็นการเปิดประสบการณ์ใหม่ในการท่องเที่ยวชุมชนที่มีเอกลักษณ์และมีความพร้อมในด้านทรัพยากรการท่องเที่ยวในทุกๆ ด้านจริงๆ มาที่นี่ที่เดียวคุณจะได้ครบทุกรสชาติของการท่องเที่ยว ได้เห็นรอยยิ้มของชาวบ้าน ได้สัมผัสกับธรรมชาติอันอุดมสมบูรณ์ และที่สำคัญได้เก็บเกี่ยวประสบการณ์ดีๆ ที่จะกลายเป็นความทรงจำไปอีกนานแน่นอน

ข้อมูลเพิ่มเติม

ที่ตั้งชุมชนออนใต้ : ตำบลออนใต้ อำเภอสันกำแพง จังหวัดเชียงใหม่

# data[].attributes.attachment_link.keywords[]
ที่เที่ยวหน้าหนาว

# data[].attributes.attachment_link.keywords[]
ท่องเที่ยวชุมชน

# data[].attributes.attachment_link.keywords[]
เที่ยวชุมชนออนใต้

# data[].attributes.attachment_link.keywords[]
เที่ยวทั่วไทย

# data[].attributes.attachment_link.keywords[]
รีวิวที่เที่ยวทั่วไทย

# data[].attributes.attachment_link.keywords[]
ข้อมูลท่องเที่ยว77จังหวัด

# data[].attributes.attachment_link.title
พาทัวร์บ้านออนใต้ มนต์เสน่ห์แห่งหมู่บ้านภาคเหนือ ชี้เป้าจุดชมดาวอ่างเก็บน้ำแม่ผาแหน

# data[].attributes.attachment_link.description
ท่องเที่ยวชุมชนออนใต้ วิถีล้านนาที่แสนน่ารัก

# data[].attributes.headline
กิจกรรมการทำผ้ามัดย้อม

# data[].attributes.subject
กิจกรรมการทำผ้ามัดย้อม

# data[].attributes.body
ที่นี่ใช้สีธรรมชาติทั้งหมด เช่น ใช้ไม้ฝางให้สีแดง ใช้เปลือกไม้ของต้นเพกาให้ได้สีเขียวเข้ม ใช้ไม้แก่นขนุนให้สีเหลือง โดยจะมีกิจกรรมเรียนรู้การทำผ้ามัดย้อมให้นักท่องเที่ยวได้ทดลองทำอีกด้วย ซึ่งเมื่อทำเสร็จออกมาแล้วเราก็จะได้ผ้าที่มีลวดลายสวยงามได้กลับไปเป็นที่ระลึก นอกจากนี้ ยังสามารถเลือกซื้อของฝากและสินค้าขึ้นชื่อของหมู่บ้านติดไม้ติดมือกลับไปด้วย